Käsien käyttö on yhteydessä tunteiden järjestymiseen aivoissa. Selitys löytyy historiasta.

1. Käsitys vasenkätisistä introvertteina, älykkäinä ja luovina on pitkälti myytti. Parikymmentä tutkimusta läpikäynyt meta-analyysi vuodelta 2015 kertoo, että älyllisesti lahjakkailla kätisyys vaihteli samoin kuin keskiverto­älykkäilläkin. Vasen- ja oikeakätisten persoonallisuutta selvittäneet uusiseelantilaistutkijat taas eivät havainneet merkittäviä eroja millään osa-alueella. Sekakätiset tosin olivat hiukan introvertimpia kuin vahvasti vasen- tai oikeakätiset.